text: نئی دہلی،30 اگست ۔زراعت اور کسانوں کی بہبود کے مرکزی وزیر جناب رادھا موہن سنگھ نے کہا ہے کہ وزارت اپنے مقاصد اور کاموں اور ذمہ داریوں کے ذریعے اس بات کو یقینی بنانے کی کوشش کر رہی ہے کہ خواتین زراعت کے اصل دھارے کا حصہ بنیں، زراعت پر خرچ کئے گئے ایک ایک پیسے کا فائدہ اٹھائیں اور زرعی پیداوار اور اپنے کنبوں کی آمدنی کو دو گنا کرنے میں تعاون کریں۔ جناب رادھا موہن سنگھ نے یہ بات آج نئی دلی کے کانسٹی ٹیوشن کلب میں منعقد’’خاتون کسانوں کے حقوق کا تحفظ:کارروائی کیلئے ایک نقشۂ راہ کی تیاری‘‘ کے موضوع پر ایک تقریب میں کہی۔اس تقریب کا اہتمام خواتین کے قومی کمیشن نے اقوام متحدہ کی خواتین اور مہیلا کسان اَدھیکار منچ (ایم اےکے اے اے ایم) کے ذریعے کیاگیا۔